Chinese lanterns glo gevaarlikArgieffoto Die Nasionale Seereddingsinstituut (NSRI) doen ŉ beroep op die publiek om nie Chinese lanterns aan die kuslyn vry te laat nie, aangesien dit gereeld vir rooi noodfakkels aangesien word. “Die NSRI het Saterdag omstreeks 20:30 reageer op berigte dat ŉ rooi noodfakkel tussen Shelly Beach en Port Shepstone aan die KwaZulu-Natalse kus gesien kan word,” het Craig Lambinon, woordvoerder van die NSRI, gesê. NSRI-bemanning het tydens ŉ voorlopige ondersoek om uit te vind waar die bote hulself ter see mag bevind, bepaal dat die rooi noodfakkel eintlik ŉ Chinese lantern is. “Tydens ŉ onlangse voorval in Engeland het ŉ Chinese lantern bo-op ŉ plastiekfabriek beland en ŉ brand het by die fabriek uitgebreek,” het Lambinon bygevoeg. “Dit is ŉ bykomende gevaar wat Chinese lanterns kan inhou.”